b'\n_START_ARTICLE_\nEtni\xc4\x8dna religija\n_START_PARAGRAPH_\nEtni\xc4\x8dna religija ali rodna vera je definirana z etni\xc4\x8dno omejenostjo dolo\xc4\x8denega prebivalstva. Pogosto se etni\xc4\x8dne religije spopadajo z gro\xc5\xbenjo asimilacije in okupacije s strani mo\xc4\x8dnej\xc5\xa1ih svetovnih religij. Etni\xc4\x8dne religije se razlikujejo od religij, ki i\xc5\xa1\xc4\x8dejo spreobrnjence povsod po svetu ne glede na etni\xc4\x8dno pripadnost. Etni\xc4\x8dne religije imajo (izklju\xc4\x8dene so diaspore) omejeno geografsko podro\xc4\x8dje in \xc5\xa1tevil\xc4\x8dnost, ki je pogosto zaznamovana z z etni\xc4\x8dno pripadnostjo._NEWLINE_Zgodovinsko je imela vsaka etni\xc4\x8dna skupina (narod, pleme) svojo duhovno kulturo, ki ji lahko re\xc4\x8demo verovanja ali vera. Vera je bila vedno del narodove kulture skupaj z jezikom in \xc5\xa1egami. Z ekspanzijo abrahamskih religij, \xc5\xa1e posebej kr\xc5\xa1\xc4\x8danstva in islama in verskimi vojnami je mnogo teh etni\xc4\x8dnih religij bilo ozna\xc4\x8denih za\xc2\xa0\xc2\xbb poganske\xc2\xab, krivoverskih in staroverskih. V zadnjih 2000 letih je bilo ve\xc4\x8dina etni\xc4\x8dnih religij izpodrinjenih, asimiliranih ali zmanj\xc5\xa1anih na marginalnost. V Evropi so bile domorodne slovanska, germanska, keltska, gr\xc5\xa1ka in rimska vera pokristjanjene in s tem izpodrinjene s kr\xc5\xa1\xc4\x8danstvom._NEWLINE_Skupaj s kolonializmom se je isto kasneje zgodilo tudi etni\xc4\x8dnim religijam v Ameriki in v Afriki. Podobno je Islam poislamil tradicionalne religije Arabcev, nekdanjo egip\xc4\x8dansko religijo, afri\xc5\xa1ke religije in Zaratustrstvo v Iranu. Manj nasilno je Budizem v Aziji vplival moralno in eti\xc4\x8dno na razli\xc4\x8dna verovanja v vzhodni Aziji, da so sedaj opredeljene kot sekte Budizma. Nekatere etni\xc4\x8dne religije so ostale mo\xc4\x8dne in se niso stopile, kot npr. hinduizem pri Indijcih, judovstvo pri Judih in Shinto pri Japoncih._NEWLINE_S \xc4\x8dasoma so tudi ne etni\xc4\x8dne (mednarodne) verske skupnostni dobile lokalne posebnosti ali razvile oblike posebnosti za dolo\xc4\x8deno lokalno tradicijo. V zgodovini kr\xc5\xa1\xc4\x8danstva so se razvile nacionalne cerkve, npr. ruska pravoslavna cerkev, gr\xc5\xa1ka pravoslavna cerkev, armenska kr\xc5\xa1\xc4\x8danska cerkev itd. V tem primeru je termin\xc2\xa0\xc2\xbbetni\xc4\x8dna religija\xc2\xab\xc2\xa0mi\xc5\xa1ljen za religijo na dolo\xc4\x8denem prostoru, kljub svojemu nadetni\xc4\x8dnem karakterju. Ker je etni\xc4\x8dna religija enostavno\xc2\xa0\xc2\xbbvera\xc2\xab\xc2\xa0vsakega etni\xc4\x8dne skupine, je pogosto poimenovana kar\xc2\xa0\xc2\xbbvera\xc2\xab,\xc2\xa0\xc2\xbbreligija\xc2\xab,\xc2\xa0\xc2\xbbverovanja\xc2\xab,\xc2\xa0\xc2\xbb\xc4\x8da\xc5\xa1\xc4\x8denje\xc2\xab,\xc2\xa0\xc2\xbbpot\xc2\xab\xc2\xa0ali podobno. V tem pomenu ve\xc4\x8dina etni\xc4\x8dnih skupin v zgodovini ni imelo razli\xc4\x8dnih poimenovanj.'